RVK Feminist Film Festival er brakandi ný alþjóðleg kvikmyndahátíð sem verður haldin í Reykjavík 16. – 19. janúar . RVK FFF og Nordic Film Focus í Norræna húsinu hafa ákveðið að sameina krafta sína og sýna enn fleiri kvikmyndir eftir kvenleikstýrur . Hátíðin verður haldin í Bíó Paradís , Icelandair Hótel Marina og Norræna húsinu . Forsetafrú Íslands , Eliza Reid , mun opna hátíðina í Bíó Paradís kl. 18:30 fimmtudaginn 16. janúar . Heiðursgestur hátíðarinnar Elísabet Ronaldsdóttir mun hljóta heiðursverðlaun við opnunina og segja nokkur orð ásamt því að Michael Mann sendiherra ESB á Íslandi mun taka til máls . Opnunarmynd hátíðarinnar , A Regular Woman , verður sýnd kl. 20:00 í Bíó Paradís og öllum er boðið á myndina eins lengi og húsrými leyfir . Eftir sýninguna verður opnunarteiti í Bíó Paradís . Teymið að baki hátíðinniMynd / Aðsend RVK Feminist Film Festival er kvikmyndahátíð fyrir alla . Boðskapur hátíðarinnar er einfaldur ; að jafna kynjahalla þegar kemur að leikstjórn kvikmynda . Því verða einungis sýndar kvikmyndir eftir kvenleikstýrur . Með hátíðinni langar aðstandendum hátíðarinnar að skapa rými fyrir konur í kvikmyndabransanum til að tengjast , hvetja til umræðna og samvinnu og koma kvikmyndum eftir kvenleikstjóra meira á framfæri . Að auka kynjajafnrétti í kvikmyndaheiminum nær og fjær og sjá fleiri sögur um konur , eftir konur með kvenpersónum . Ungar kvikmyndagerðarkonur í dag þurfa fyrirmyndir í bransanum og er þessi hátíð mikilvægur liður í þeirri þróun . Úrslit í Stuttmyndakeppni RVK FFF , „ SYSTIR “ verða kynnt á sunnudaginn 19. janúar við hátíðlega athöfn í Norræna húsinu þar sem verðlaun fyrir bestu erlendu stuttmyndina og bestu íslensku stuttmynda verða afhend . FEM Circle – ferð um Suðurlandið með Pink Iceland með einstöku feminísku ívafi , sjá viðburð hér . Fabúlera Short Film Script Lab með Gabrielle Kelly – Laugardaginn 18. janúar munu þátttakendur vinna í að þróa stuttmyndahandrit sín með Gabrielle Kelly . Handritshöfundurinn og framleiðandinn Gabrielle Kelly starfar við Amerísku kvikmyndastofnunina í Los Angeles . Gabrielle hefur áralanga reynslu af því að leiða handritsnámskeið um heim allan . Hún hefur meðal annars starfað hjá HBO , CBS Films , Eddie Murphy Productions og Warner Bros . Gabrielle er höfundur bókarinnar , Celluloid Ceiling ; Kvenleikstjórar bjótast í gegn – Byltingarkennd rannsókn kvenleikstjóra víðsvegar að úr heiminum . Geena Davis Institute on Gender in Media – Wendy Gurrero heldur fyrirlestur um rannsókn stofnunarinnar um hvernig staðalímyndir kvikmynda og fjölmiðla hafa áhrif á líf og metnað stúlkna og ungra kvenna . Geena Davis Institute er sjálfseignarstofnun sem vinnur í samvinnu með skemmtanaiðnaðinum í að fræða og hafa áhrif á kynjajafnvægi á skjánum . Wendy hefur yfirumsjón með dagskrá kvikmyndahátíðarinnar Bentonville Film Festival auk þess sem hún sér um stjórn Bentonville Film Festival sjóðsins . Networking Party í Norræna húsinu verður haldið þann 17. janúar en þar munu WIFT á Íslandi og European Women‘s Audiovisual Network ( EWA ) kynna félögin sín og hvað slík tengslanet geta hjálpað konum að vinna saman , þvert á landamæri . Irish Short Films – Dublin Feminist Film Festival – RVK FFF mun sýna úrval af írskum stuttmyndum í samstarfi við systurhátíð sína í Írlandi , Dublin Feminist Film Festival í Slippbíóinu á Icelandair Marina hótelinu . Gabrielle Kelly mun stjórna viðburðinum og segja sögur en hún er af írskum ættum . „ The Island Funeral “ leikstjórinn Pimpaka Towira mun halda Q & A eftir sýningu myndar sinnar í Bíó Paradís . „ Á Hjara Veraldar “ leikstjórinn Kristín Jóhannesdóttir mun halda Q & A eftir sýningu myndar sinnar í Bíó Paradís . „ Ágirnd “ – Fyrsta íslenska kvikmyndin sem leikstýrð er af konu , Svölu Hannesardóttur , frá árinu 1952 . Eftir sýningu myndarinnar munum við fá sögur af gerð myndarinnar og hvernig umhverfið var í kvikmyndabransanum á þessum árum .